section_heading: Klasična gimnazija u socijalističko doba (1945. – 1991.)
paragraph_text: Seljenje škole amo-tamo po raznim kompleksima u Zagrebu se i dalje nastavilo, iako sporijim tempom. Škola se oko 1947./1948. polako vratila u prijeratno stanje, dvorište i zgrada su uređeni, arhivi su obnovljeni i oštećenja su popravljena. Početkom školske godine 1948./1949. Prva su i Druga klasična gimnazija spojene. Prvi ravnatelj jedinstvene Klasične gimnazije bio je Ivan Večerina.